Anexa nr. 2 la HCL...................
CONTRACT DE ÎNCHIRIERE

Nr..........................................
Cap. I Părţile Contractante:

 1.1. Municipiul Drobeta Turnu Severin cu sediul în str. Mareşal Averescu, nr. 2, jud. Mehedinţi, C.I.F. 4426581, Cod Iban: RO77TREZ46121A300530XXXX deschis la Trezoreria Drobeta Turnu Severin, reprezentat prin primar, Marius Vasile Screciu, în calitate de locator, pe de o parte şi

1.2. .........................., cu sediul în.........................., înregistrat la Oficiul Registrului Comerţului .......................... cu numărul de ordine ............................... şi cod unic de înregistrare nr. .............................., reprezentată legal prin .........................., CNP ................................, în calitate de locatar, pe de altă parte; 

          Având în vedere:
· dipoziţiile art. 343 din OUG 57/2019 privind Codul administrativ, cu modificările și completările ulterioare;

· H.C.L. Dr.Tr.Severin, nr. ..........................;
· Raportul comisiei de evaluare a ofertelor, nr. ...................; 
părţile au decis să încheie prezentul Contract de închiriere, denumit în continuare “CONTRACTUL”, cu aplicarea  următoarelor clauze:

Cap. II Obiectul Contractului
Art. 1  (1) Obiectul contractului îl reprezintă închirierea imobilului teren, în suprafaţă de 50 m2, situat în Drobeta Turnu Severin, Aleea Privighetorilor, FN, înscris în CF 70406, având NC 70406.
          (2)  Terenul arătat la alin. 1 face parte din domeniul  public al municipiului Drobeta Turnu Severin.

          (3) Punerea în posesie a locatarului se va face prin proces verbal de punere în posesie în termen de maximum 30 zile de la data constituirii garanției.

         Cap. III Durata Contractului 

  Art. 2  (1) Durata contractului este de 5  ani şi produce efecte de la data semnării acestuia de către părti. 

             (2) Contractul poate fi prelungit cu acordul părtilor.
           Cap. IV  Evaluarea chiriei
    Art.3 Pentru folosirea imobilului – teren, închiriat, locatarul datorează locatorului (proprietarului) o sumă de ....... lei/lună, echivalentul a ...... Euro/lună (1 Euro= ........ lei la cursul de schimb BNR din data de ........), conform Raportului comisiei de evaluare a ofertelor, nr. ............

     Art. 4  (1) Plata sumei datorate de către locatar, prevăzută la art. 3, se poate face la casieria Direcției Patrimoniu- Drobeta Turnu Severin sau prin Ordin de plată la Trezoreria Drobeta Turnu Severin în contul RO 77TREZ46121A300530XXXX, la finele fiecărui trimestru, în lei având în vedere cursul BNR leu = euro în momentul efectuării plăţii.

                   (2) Pentru neachitarea sumelor datorate la termenele scadente se percep penalităţi de întârziere în cuantum de 0,5% pentru fiecare zi de întârziere, penalităţile neputând depăşi cuantumul sumei datorate.
                  (3) Cuantumul garanției de participare la licitația publică deschisă depus de către locatar în sumă de 1.170 lei se consideră garantia privind plata la termenele scadente a chiriei datorate in acord cu obligatia stipulata in sarcina locatarului prevazuta la art.8, pct.5, din contract.

        Cap.V    Drepturile şi obligaţile Proprietarului

         Art. 5  (1) Locatorul are dreptul de a inspecta terenul ce face obiectul prezentului contract, verificand respectarea obligatiilor asumate de către locatar.
                      (2) Verificarea se va efectua numai cu notificarea prealabila a locatarului.

                      (3) În situaţia în care se constată că locatarul nu îşi îndeplineşte întocmai şi la termen obligaţiile asumate, locatorul (proprietarul) are dreptul de a declanşa procedura rezilierii cu notificarea prealabilă a locatarului şi cu plata de daune-interese.

            Art. 6  (1)  Proprietarul îşi asuma angajamentul de a nu încheia acte de dispoziţie avand ca obiect terenul obiect al prezentului contract sau părţi din acesta.

                      (2) Proprietarul are obligaţia să nu îl tulbure pe locatar în exerciţiul drepturilor rezultate din prezentul contract.

          Cap. VI  Drepturile si obligatiile locatarului
             Art.7 (1) Locatarul are dreptul de a folosi terenul potrivit destinaţiei sale, dobândind în acest sens şi posesia asupra acestuia. 

           Art. 8 (1) Locatarul are obligatia de a exploata în mod direct terenul ce face obiectul prezentului contract, el neputând încheia un contract de subînchiriere în favoarea unei terţe persoane, fără acordul expres al locatorului.

          (2)  Locatarul  se obligă să ocupe numai suprafaţa de teren ce face obiectul prezentului contract, el neputând să folosească o altă suprafaţă de teren din domeniul public sau privat al municipiului Drobeta Turnu Severin.

         (3) În situaţia în care subsolul terenului închiriat este afectat de reţele edilitar gospodăreşti (apă, canal, cablu de electricitate, etc.) acestea vor fi deviate pe cheltuiala locatarului. 

           (4) Locatarul  are obligaţia de a achita la termenele scadente suma datorată conform art. 3 şi 4 din contract.
         (5) În termen de cel mult  30 de zile de la data încheierii contractului de închiriere, locatarul este obligat să depună, cu titlu de garanţie de bună plată,o sumă de ......... lei, reprezentând contravaloarea a două chirii.
         (6) În situația în care locatarul nu achită chiria la termenele scadente, locatorul are dreptul să folosească garanția în vederea achitării acesteia și eventual penalitățile aferente, cu obligația pentru primul de a reintregii garanția în termen de maximum 5 zile.
         (7) Locatarul este obligat să respecte standardele de calitate a activităţilor prestate conform legislaţiei in vigoare.
         (8) După încetarea închirierii, indiferent de motivul încetarii, locatarul are obligaţia de a demola lucrările efectuate şi de a curăţa terenul ce face obiectul prezentului contract, astfel încât acesta să se afle în starea fizică avută anterior încheierii prezentului contract, în caz contrar locatorul are dreptul de a cere daune interese.
          Cap. VII  Încetarea Contractului
           Art.9  Contractul de închiriere încetează pentru una dintre următoarele cauze:

a)  la expirarea termenului, dacă părţile nu hotărăsc prelungirea;
b)  prin acordul scris al părtilor urmând a fi radiat dreptul de folosință din cartea funciară;

c)  prin denunţare unilaterală atunci când interesul naţional sau local o impune cu notificarea prealabilă a locatarului în termen de cel putin 15 zile;

d) în situaţia în care terenul face obiectul unei cereri de retrocedare formulate în temeiul Legii nr. 10/2001;

e) în situaţia neplăţii sumelor datorate şi a penalităţilor aferente la termenele scadente,  dacă  acestea din urmă au fost depăşite cu mai mult de 3 luni de la scadenţă. Rezilierea contractului atrage obligaţia locatarului de a aduce terenul la starea iniţială, într-un termen rezonabil,  cheltuielile de dezafectare fiind sarcina exclusivă a acestuia. Nepredarea amplasamentului liber de orice sarcină în termenul pentru care a fost notificat cu privire la reziliere atrage plata de daune interese și dă dreptul proprietarului să declanșeze procedurile necesare eliberării terenului, inclusiv a desființării construcțiilor edificate. 
Cap. VII Responsabilităţi de mediu

     Art.10  Locatarul îşi asumă toate responsabilităţile de mediu cu privire la terenul închiriat şi cu privire la construcţiile realizate pe acesta pentru toată durata contractului.

   Cap. VIII  Răspunderea contractuală
     Art.11  (1) Nerespectarea de către una din părţile contractante a  obligaţiilor asumate atrage răspunderea contractuală a părţii în culpă. 

             (2)  Părţile  sunt exonerate de răspunderea contractuală pentru neexecutarea la termen şi /sau în mod necorespunzator, total sau partial, a oricareia dintre obligatiile care îi incumbă, dacă neexecutarea obligatiei respective şi prejudiciul au fost cauzate de forta majoră sau cazul fortuit. Forta majoră va fi interpretată în conformitate cu legislaţia aplicabilă şi trebuie să fie confirmată de catre o autoritate competentă.  
        Cap. IX   Litigii

        Art.12 (1) Orice litigiu în legătură cu încheierea, executarea sau rezilierea contractului se soluţionează pe cale amiabilă.

                   (2) În cazul neînţelegerii între părţi cu privire la soluţionarea litigiilor apărute pe parcursul executării contractului, acestea se pot adresa instanţelor judecătoreşti de drept comun.

    Cap. X Notificari
           Art.13  În sensul prezentului contract, orice notificare/comunicare adresată de o parte celeilalte va fi considerată valabil îndeplinită dacă va fi transmisă prin scrisoare recomandată cu confirmare de primire, la adresa părţilor menţionată în  Cap. I din contract.

                 Prezentul contract s-a încheiat în 2 (două) exemplare, câte unul pentru fiecare parte.

Locator,                                                                                      Locatar,

Primar – Marius Vasile Screciu                                                        ...........................................
Secretar General Municipiu – Mirela Păsat                                                                                 
Director Economic - Ana Maria Bîzoi                                                        
 Director  Direcţia Patrimoniu - Radu Lapădat
 Şef Serviciu Licitaţii, 
Contractare Şi Executări Silite – Adrian Ofiţeru

Inspector – Cristina Tătaru

